Tæknin var þróuð að fyrirtækinu Laser Food og var upphaflega hugsuð sem markaðsetningartól fremur en umhverfisvæn lausn . Merkingarnar eru aðeins notaðar á vörur sem seldar eru í lausasölu en samkvæmt reglum Evrópusambandsins er skylt að merkja ávexti og grænmeti sem seld eru í lausasölu . Í samtali við The Guardian sagði Peter Hagg hjá ICA að um 200 km af 30 cm breiðu plasti komi til með að sparast á ári í merkingar á lárperum með tækninni . Auk þess er losun koltvísýrings aðeins um 1% af því sem gengur og gerist fyrir framleiðslu hefðbundinna ávaxtalímmiða . Verkefnið er enn á tilraunastigi og eru næstu skref að prófa þær á matvælum með ætri húð . Taki neytendur vel í það er vonast til þess að tæknin nái frekari útbreiðslu .